Velkommen på Ragnarocks Billedskolehold!

Du har tilmeldt dig Ragnarocks billedskolehold i sæsonen 22/23. Holdet mødes første gang **mandag den 5. september kl. 15.30 -17.30** i Egedal Byens Hus, Egedalsvej 2, 2980 Kokkedal.

Vi glæder os meget til at komme i gang og ser frem til at lave en masse kunstneriske projekter. Inden vi begynder helt, skal du have nogle praktiske oplysninger.

Det koster **1400 kr**. (900 kr. for deltagelse, 500 kr. til materialer) at være elev på Billedskolen for hele sæsonen, dvs. fra september 2022 til marts 2023.

De **1400 kr.** bedes indbetalt på Ragnarocks konto i Nordea senest mandag 5. september:

Reg.nr.: 1329

Kontonummer: 3498 319 121

**Husk at skrive deltagerens navn på** - ellers kan vi ikke se, hvor pengene kommer fra.

Hvis en deltager stopper efter en af de to første mødegange tilbagebetales 800 kr. Hvis en deltager stopper i løbet af sæsonen, men inden 12. december, tilbagebetales 500 kr.

Hvis der er lavvande i familiens økonomi, er der også mulighed for at få et fritidspas såfremt man bor i Fredensborg kommune. Så betaler kommunen for kontingentet. I så fald skal I tage kontakt med Ragnarock, så hjælper vi jer videre.

**Samarbejde med Nivaagaard Kunstmuseum:** I løbet af sæsonen vil der være besøg på Nivaagaard Kunstmuseum, og mulighed for at deltage i workshops på museet i efterårsferien. Som afslutning på sæsonen vil der blive holdt fernisering på Nivaagaard Kunstmuseum. I vil få mere information om dette senere på sæsonen.

**Sygdom:** Hvis du bliver syg eller forhindret i at komme til den daglige undervisning, eller andre arrangementer er det vigtigt, at I **giver besked til underviseren** så tidligt som muligt og meddeler det. Så undgår I bekymrede opkald fra underviseren eller mig, og I hjælper underviseren med planlægningen 😊.

**Ferier** afholdes samtidig med skolernes ferier, der er derfor ikke undervisning i skoleferierne. Første ferie er efterårsferien i uge 42.

**Derudover er undervisningen i uge 10 (d. 6. marts) aflyst.**

Følgende er navn på underviser og tlf. nummer og e-mail hvis du skal melde afbud til undervisningen eller har spørgsmål.

Underviser:

Mette Maulitz Tlf. 21 72 55 57

E-mail: mm@svinget-grafik.dk

I tilfælde af andre spørgsmål eller ønske om yderligere information, kan I kontakte mig på **tlf. 31 73 19 75** eller pr. mail til [ragnateater@hotmail.com](mailto:ragnateater@hotmail.com).

Alle aktuelle sedler, der sendes til holdene, vil altid kunne findes på [www.ragna.dk](http://www.ragna.dk/) under ”hold”. Alle sedler og info sendes gennem hele sæsonen på mail, dog udleverer vi også nogle ting dobbelt på seddel.

Jeg håber, du får en god sæson hos Ragnarock.

Mange hilsner

Sarah Eckhardt-Læssøe

Leder af Musikteatergruppen Ragnarock